Avalikkuse ette toodud dookumentide seas on ka fragment dokumendist, milles Nikita Hruštšov teeb ettepaneku likvideerida mahalastud ohvitsere puudutavad toimikud ja muud paberid. Aga kas dokumendid on ka reaalselt hävitatud? "Meil on seda väga raske öelda, sest teisi dokumente me ju ei näe.  Võib-olla selle dokumendi publitseerimisega tahetaksegi anda meile teada, et sõbrad, ärge otsige, rohkem meil midagi ei ole ning need ongi need ainsad, mida me oleme teile näidanud ja ongi kõik," arvas Vseviov.